Cursa Castell Montesquiu | oson@corre
Cursa Castell de Montesquiu – C.A. Vic guanya per equips
Encarna Núñez i Jordi Comas s’enduen la victòria a Montesquiu
La Cursa Castell de Montesquiu s’ha celebrat aquest diumenge 6 de setembre amb una participació de quasi 200 participants que han pres la sortida en un dia radiant, que a primera hora semblava fresc, però que ràpidament ha pujat de temperatura.
La cursa té un recorregut homologat de 12.200 m, amb sortida en la Font d’en Nando a 575 m, per a dirigir-se cap al Castell de Montesquiu per carretera asfaltada i seguidament s’introdueix per pistes forestals que alternen pujades i baixades fins al punt més alt de la competició en la meta volant a 738 m.
Les tres primeres fèmines i els cinc primers homes es s’enduen premis en metàl·lic i també hi ha premis per categories i per equips.
L’atleta del CAVic Encarna Núñez s’ha endut amb tota tranquil·litat la victòria femenina i la meta volant per davant de Montse Cinca, atleta que posseeix el rècord de la prova en edicions anteriors i de Yolanda Soler.
En homes, el corredor del FCB Jordi Comas ha guanyat la prova i la meta volant, seguit de Abdeslam El Ouahahi i de Francesc Marsol del CAVic.
El CAVic s’ha endut la victòria per equips.
1. Encarna Núñez 49:18 (CAVic)
2. Montse Cinca 54:18 (CN Reus Ploms)
3. Yolanda Soler 54:43 (Hospitalet)
4. Anna Comet 58:18 (UEVic/CAVic)
5. Una atleta del FCB_ disculpeu però no tenim el nom ara mateix.
1. Jordi Comas 41:35 (FCB)
2. Abdeslam El Ouahahi 42:50
3. Francesc Marsol 43:45 (CAVic)
4. David Pont 44:19 (CAVic)
5. Francisco Roldán 44:58 (FCB)
Abans de la cursa de 12,2km s’han celebrat les curses per als més petits amb distàncies des de 800 m per als més joves, la categoria de benjamins, per als alevines hi havia un recorregut de 1.500 m i per als corredors de la categoria infantil tenien un recorregut de 2.300m.
Informa Anna Comet de corrercorrer.com
En Cesc 3º a Montesquiu
La Encarna guanyadora a Montesquiu
Molta pressió abans de la sortida
Etiquetes: Cursa Castell Montesquiu, Encarna Núñez
Categories : General, Notícies Club Atlètic Vic, Notícies Muntanya, Notícies Ruta
Cursa Castell de Montesquiu el 6 de setembre
Aquest proper diumenge 6 de setembre es disputarà la Cursa del Castell de Montesquiu
La Cursa del Castell de Montesquiu té un recorregut homologat de 12.200 m. Amb sortida al poble es dirigeix cap al Castell de Montesquiu per carretera asfaltada, per tot seguit endinsar-se als boscos del parc comarcal per diferents pistes forestals.
La sortida es realitza a la Font d’en Nando a un extrem del poble a 575 m. sobre el nivell del mar. El desnivell màxim és de 163 metres que s’aconsegueix al fer una meta volant a 738 m., aproximadament a la meitat de la cursa.
El circuit està perfectament senyalitzat i es marca cada quilòmetre. En els kms 4,2 i 7,9 del recorregut i al final de la cursa hi ha avituallament per a tots els corredors.
A tots els participants se’ls obsequia al final del recorregut amb un esmorzar de pa amb botifarra o cansalada i un refresc, a part d’una bossa d’obsequis (aigua, refresc, samarreta amb l’anagrama de la cursa, gasoses, fuet, ….).
Hi ha també tres categories per a menors de 16 anys, que són les següents:
Benjamins — 800 metres
Alevins — 1.500 metres
Infantils — 2.300 metres
http://www.l-aem.cat/cursa/index.html